Document ID: 32002D0667

Odločba Komisije
z dne 13. avgusta 2002
o spremembi Odločbe 2001/651/ES o določitvi, za postopek značilnega standardnega odstopanja, vsebnosti maščob v maslu, uvoženem iz Nove Zelandije po členu 5 Uredbe (ES) št. 1374/98 o podrobnih pravilih za uporabo uvoznega režima in odprtje tarifnih kvot za mleko in mlečne proizvode ter o razveljavitvi Odločbe 2000/432/ES
(notificirano pod dokumentarno številko K(2002) 3157)
(2002/667/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2],
ob upoštevanju Uredbe Komisije (ES) št. 2535/2001 z dne 14. decembra 2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode in odprtja tarifnih kvot [3], kakor je bila nazadnje spremenjena z Uredbo (ES) št. 1165/2002 [4], in zlasti člena 40(1) Uredbe,
ob upoštevanju naslednjega:
(1) Priloga IV k Uredbi (ES) št. 2535/2001 določa postopek za preverjanje vsebnosti maščob v novozelandskem maslu, pripravljenem za sprostitev v prosti promet v Skupnosti v okviru trenutnega vstopnega režima, določenega pod številko kvote 09.4589 v Prilogi III.A k navedeni uredbi. Ta postopek temelji na statističnih načelih. Bistvena osnova tega postopka je uporaba standardnega odklona, pri tipičnem postopku proizvodnje, vsebnosti maščob v maslu, proizvedenem v skladu z opredeljeno specifikacijo v določenem proizvodnem obratu, ki je vnaprej znana nadzornim organom v državah članicah, kjer se predloži deklaracija za sprostitev v prosti promet v Skupnosti. Opredelitvi tovarn in ustreznega standardnega odstopanja pri tipičnem postopku proizvodnje sta vključeni v Odločbo Komisije 2001/651/ES [5].
(2) "Food Assurance Authority (MAF Food)" novozelandskega Ministrstva za kmetijstvo in gozdarstvo je 5. julija 2002 Komisijo s pismom obvestila o novih registriranih imenih tovarn in v nekaterih primerih o novih registriranih številkah tovarn. Zaradi tega bi bilo treba spremeniti prilogo k Odločbi 2001/651/ES -
SPREJELA NASLEDNJO ODLOČBO:
Člen 1
Priloga k Odločbi 2001/651/ES se nadomesti s prilogo k tej odločbi.
Člen 2
Ta odločba se uporablja za uvoz masla, v zvezi s katerim so se potrdila IMA 1 izdala po tretjem dnevu po datumu njene objave v Uradnem listu Evropskih skupnosti.
Člen 3
Ta odločba je naslovljena na države članice.
V Bruslju, 13. avgusta 2002

Labels: 3
17
18